მარტინ კასერესი
ხოსე მარტინ კასერეს სილვა (ესპ. José Martín Cáceres Silva; დ. 7 აპრილი, 1987; მონტევიდეო) — ურუგვაელი ფეხბურთელი, იტალიის სერია A-ს კლუბ „კალიარის“ ცენტრალური მცველი. თამაში შეუძლია ასევე მარჯვენა და მარცხენა მცველის პოზიციაზე. დაიბადა მონტევიდეოში, კარიერა დაიწყო „დეფენსორში“. 2007 წლის თებერვალში გადავიდა ესპანეთის ლა ლიგის კლუბ „ვილიარეალში“. 2008 წლის 4 ივნისს გადავიდა „ბარსელონაში“ €16,5 მილიონის სანაცვლოდ. 2012 წლის 25 მაისს კასერესმა ოთხწლიანი კონტრაქტი გააფორმა „იუვენტუსთან“.